Tehnoloģiju sadarbības piedāvājumu apkopojums (17.03.2023.)
Eiropas Biznesa atbalsta tīkls ir apkopojis jaunākos tehnoloģiju sadarbības piedāvājumus. Ja ir interese par kādu no profiliem, aicinām aizpildīt tiešsaistes formu vai rakstīt uz firstname.lastname@example.org, norādot POD referenci.
Grieķijas uzņēmums, kas darbojas e-veselības nozarē, ir izstrādājis inovatīvu magnētisko karti, kas nodrošina konfidenciālu pacientu datu uzglabāšanu, izslēdzot nepieciešamību tos glabāt attālināti medicīnas pakalpojumu sniedzēju datu nesējā.
Uzņēmums meklē slimnīcas vai citus ar medicīnu saistītus uzņēmumus, lai piedāvātu savu produktu, kā arī partnerus, kas strādā pie veselības standartiem un ir ieinteresēti tehnoloģijas tālākā līdzizstrādē.
TOGR20230314009
Grieķijas uzņēmums piedāvā liellopu pārvaldības platformu (piena un gaļas ražošanai), kas reāllaikā organizē un pārvalda dzīvnieku reģistrus, lopu dzimšanu, barošanu, veterinārās pārbaudes, izcelsmi, ģenētiskās izmaiņas un slimības, zāles un piena ražošanu, kā arī pārtraukumus piena ražošanas procesā. Platforma ir gatava darbam planšetdatoros, mobilajos un darbvirsmas režīmos, kā arī to var kombinēt ar dzīvnieku elektroniskajām uzraudzības ierīcēm.
Uzņēmums meklē liellopu audzētājus, lai piedāvātu savu produktu.
TODE20230313004
Vācijas bezpeļņas pētniecības institūts, kas specializējas digitālo dubultnieku izstrādē mijiedarbības ekosistēmās, vēlas pievienoties konsorcijam, kas gatavo priekšlikumu Horizon Europe darba programmai 2023.-2024. gadam, 8. Klimats, enerģētika un mobilitāte (HORIZON-CL5-2023-D3-03-04, HORIZON-CL5-2023-D4-02-01, HORIZON-CL5-2023-D3-01-10, HORIZON-CL5-2023-D3-02-14 vai citiem).
Institūts ir ieinteresēts pētniecības un izstrādes sadarbības līgumos, lai demonstrētu digitālo dubultnieku izmantošanas iespējas un risinājumus enerģētikas nozarē.
TODE20230313004
Lielbritānijas tekstilizstrādājumu ražotājs kas īpaši specializējas uz vilnas bāzes esošu izstrādājumu ražošanā rūpnieciskiem un komerciāliem mērķiem, meklē tehniskās sadarbības partnerus.
Uzņēmums vēlas attīstīt jaunus izstrādājumus vai esošajiem atrastu jaunus pielietošanas merķus.
TRGB20230310007
Inovatīva Polijas uzņēmuma jaunākais produkts, kas papildināts ar unikāliem IT risinājumiem, kas atbalsta pilsētu un organizāciju ilgtspējīgu pārvaldību un attīstību, tiek piedāvāts izplatītājiem un gala lietotājiem, piemēram, pilsētām un uzņēmumiem: e-skrejriteņu un e-velosipēdu uzlādes stacija tiek uzlādēta izmantojot saules enerģiju un ir savienota ar speciālu lietotni.
Šī risinājuma izmantošana uzņēmumos un citās organizācijās atbalsta ilgtspēju un palīdz pilnveidot darbinieku motivācijas sistēmas.
TOPL20230308038